'ALO 'ALO!
"Voleli smo se, rastali, tako je sudbina uredila,
a sada tu stojiš, ništa nije promenila."
Ivet, veliki konjak. -Izvoli, Rene.
Gledate u čoveka s problemima. Za onim stolom tamo
su dva nemačka oficira prerušena u prodavce luka,
jer sam njihove uniforme dao britanskim avijatičarima
kako bih im pomogao da pobegnu.
Međutim, britanski avijatičari su spalili uniforme -
ne pitajte me zašto - a sada se kriju u plakaru moje tašte,
koja je u krevetu na tavanu.
Klavirista je gospodin Lekler,
zatvorska ptičica i falsifikator,
koji je u mladosti ljubavisao - Bog nek mu je u pomoći -
s mojom taštom, i koji lako može biti otac moje žene.
Her Flik iz Gestapoa se takođe prerušio u prodavca luka
ne bi li ušao u trag nestaloj "Posrnuloj madoni s velikim sikama",
koju slučajno imam na sebi.
Ali još gore od svega toga je što će moja žena Edit,
za koju ste primetili da ima izuzetan falšerski talenat,
otpevati još jedan refren.
Nemačkom poručniku za onim stolom se sviđam,
a u ova dva prstena su dve pilule za samoubistvo.
Ali ovako mogu doveka. -Rene, brzo u stražnju sobu!
Marija, pilence moje, sada nemam vremena za te stvari.
Restoran je pun. Dođi večeras u 11 kod ledarnika.
Ne, Rene, Mišel te zove u stražnju sobu.
Mišel iz Pokreta otpora! -Ne pominji tu reč ovde.
Streljaće me zbog te Mišel. Vodi računa o šanku.
Naći ćemo se u 11? -Naravno. -Možemo li negde drugde?
Nije romantično čekati te pored ledarnika.
Ne moraš da sediš na njemu.
Dobro, onda dođi kod uglja. -Ali tamo se mnogo isprljam!
Znam.
Mišel?
Tu sam!
Zašto ne možeš da čekaš u sobi kao obična osoba?
Zato što nisam obična osoba. Da me Nemci ne bi otkrili,
moram da se krećem veoma prepredeno i tajnovito,
inače će me streljati. -Shvatam.
I ja imam isti problem sa svojom ženom.
Slušaj veoma pažljivo, ovo ću reći samo jednom.
Uzećeš ovu posudu. -Shvatam. A šta je u njoj?
"Bols" (jaja).
Dosad smo imali civilizovan i prijateljski odnos.
Ako sam te nečime uvredio... -"Bols" džin.
Veoma je blede plave boje. -Držim kafanu, znam to.
Nitroglicerin je takođe veoma blede plave boje.
To nisam znao. Ali u kakvoj su vezi?
To je nitroglicerin. Pažljivo, nemoj da ispustiš.
Niko ne sme da ga vidi.
Sakrij ga u podrumu. U 11 će biti veliki prasak.
Ali nismo se ništa određeno dogovorili.
O čemu to govoriš? -A o čemu ti govoriš?
Zamolila sam te da tu bocu sakriješ u podrumu.
Njome ćemo dići prugu u vazduh. -Nije pruga iznad mog podruma.
Moj restoran je iznad mog podruma. -Znam to.
Uskoro ću doći po bocu. -Zašto je onda ne zadržiš?
Ako je Nemci nađu, streljaće me.
A ako je nađu ovde, zar neće streljati mene? -Ti imaš kafe.
Imaš šank. Zašto ne bi imao bocu "bols" džina?
Da mogu da se setim nekog razloga, rekao bih ti ga.
"Isti onaj refren, poslednji bis -
ti si moja ljubav, moja jedina ljubav još jednom.
Ti si moja ljubav, moja jedina ljubav još jednom!"
Hvala na ljubaznom aplauzu. A sada, ima li želja?
Dva piva i još malo sira, molim vas.
Šta želite, poručniče? -Želeo bih nešto drugačije.
Šta vi predlažete? -Možda mali porto s limunom?
Da, to bi bilo veoma lepo. Gde je gospodin Rene?
Čitavo veče pokušavam da mu uhvatim pogled,
ali mislim da me izbegava.
Trenutno ima mnogo briga.
Ali sigurna sam da ne izbegava vas,
isuviše je zauzet izbegavanjem svoje žene. -Zaista?
Vrlo zanimljivo.
A, gospodine Rene!
Poručniče, imate li piće? -Tražio sam nešto drugačije.
Šta vam je to? -Veoma egzotičan džin.
Ne znam ga. Koji je? -"Bols" (jaja).
Dosad smo imali civilizovan i prijateljski odnos.
Ako sam vas nečime... -Ne, ne. "Bols".
Izvinjavam se.
Baš me kopka. Probaću malo.
Ne mogu da otvaram bocu zbog samo jednog džina.
Neka budu dva "bolsa" (jaja).
Uzmite i vi jedan. -Ni zbog dva ne mogu da otvaram.
Možda bi i ona volela jedan. -Rado.
Ti ne piješ na dužnosti. -Otkad to? -Odsad.
Možda biste ga dali i svojoj ženi?
Ne dolazi u obzir. -U redu, kupiću celu bocu.
Nije na prodaju! -Pokušavate da me se rešite?
Ne namerno.
Edit... Rene... Marija... Ivet!
Zar mi niko neće odgovoriti?
Malo manje bučite, molim vas. -Pokušavamo da spavamo.
Muškarci u mom plakaru. -Šta kaže?
Pojma nemam. Francuski - to su za mene španska sela.
Nadam se da ne traži još supe od luka.
Ako traži, moraćemo da stavimo jos žvaka u ključaonicu.
Zdravo, mama! To sam ja, tvoja ćerka Edit.
Donela sam ti supu od luka. -O, Gospode!
Zašto stalno supa od luka?
Zato što pomažemo britanskim avijatičarima,
prerušenim u prodavce luka, da pobegnu. Gre'ota baciti luk.
Zar niste mogli da ih prerušite u mesare?
Mogla bih da pojedem dobru šniclu. -Ne zanovetaj, mama.
Ja sam invalid. Invalidi jedu... barena jaja.
Zašto ja ne mogu da jedem barena jaja?
Zato što koke ne nose!
U moje vreme smo im u kukuruz sipali džin.
Tako su uvek nosile. A to bi i meni dobro činilo.
Rene ima jednu bocu. Doneću ti malo.
Koliko je sati, Hans?
Ne vredi. Oči mi toliko suze od ovog prokletog luka
da ništa ne vidim. -Ni ja.
Čitav jedan dan smo van kancelarije.
Šta će reći u Berlinu ako otkriju da nismo tamo?
Mislim da će se mnogo ljutiti.
Onaj glupi stražar me nije prepoznao na kapiji.
Ali niste imali dokumenta. -Udario me je kundakom!
Ružno ophođenje prema jednom starom seljaninu.
Evo Helge. Možda ima neke vesti.
Sedi.
Pukovniče, loše vesti.
Još vam nisu očistili rezervne uniforme.
Glupačo, trebalo je da ih doneseš takve kakve su!
Da, takve kakve su, glupačo! -Poslali su ih.
Otišle su u Pariz. Tražili ste deluks uslugu.
Ja nisam. Ko je tražio deluks uslugu?
Ja.
Ti i tvoje ušiljene nogavice! Praviš se pametan dole,
a ovde gore ništa. -Poslao sam i šapku.
Imam još vesti. -Dobrih ili loših?
Hans, ja sam pretpostavljeni. Ja postavljam pitanja.
U ovoj odeći smo jednaki. -Naprotiv.
Moj luk je veći od tvog.
I imam dva reda. -Blago vama.
Sutra u 10 dolazi general Fon Klinkerhofen u inspekciju.
Fon Klinkerhofen? -Ne valjda onaj Fon Klinkerhofen?
Budalo! Šta misliš, koliko Fon Klinkerhofena ima?
Poslao je telegram da ga sačekate na stanici.
Propast. Zamislite samo koliko će to zasmrdeti u Berlinu.
Fon Klinkerhofena sačekala dva prodavca luka.
Hitleru će da iskoče oči.
Šta ćemo? -Mogli bismo da uzajmimo revolver.
Da se ubijemo.
To bi bilo časno. Mi jesmo oficiri i vojnici.
Mislio sam da sebi odstrelimo male prste na nogama,
pa da odemo u bolnicu gde nose pižame. Ne...
Možda Rene ima neke vesti. -Rene!
Da, her prodavče luka. Samo trenutak.
Gospodine Lekler! -Madam...
Odnesite ovaj džin mojoj majci.
A, džin!
Zaboravio sam mu miris, toliko sam dugo bio u ćorki.
Marija!
Odnesi ovo i sipaj u kukuruz za koke. Lakše će da nose.
Da, pukovniče? -Rene, sedi.
Hvala, pukovniče.
Slušaj, Rene, preći ću pravo na stvar.
Ako do večeras ne nabaviš uniforme, bićeš streljan.
Vi ne okolišate, pukovniče. -Ne okolišam.
Pokušajte jednom, bolje je za živce, posebno moje.
Hoćemo li ih dobiti ili ne? -Stižu iz Londona!
Iz Londona? -Helga, što manje znaš, to bolje.
Stavi sir u uši.
Bojim se da je došlo do manjeg zastoja,
krojač je morao na bar micvu. -Krojač Jevrejin! Oj vej...
Šta god to značilo.
Razgovaraću s Miš... s nekim ko će im tražiti
da ih isporuče noćas. -Život ti zavisi od toga.
Kao i naši mali prsti na nogama.
Dođite, kokice, dođite!
Večera!
Vreme je da opet pevam. Treba mi nešto da smirim živce.
Za pevanje pred punom salom treba posebna hrabrost.
Sreća što ste vi tako hrabri.
Šta radiš s tom bocom? -Samo da ovlažim glasne žice.
Budalo, to ti može proterati glasne žice kroz glavu!
Šta to pričaš? -To je za dizanje voza u vazduh.
To je nitroglicerin!
Ali dala sam malo mojoj majci i kokama!
Jao, ovo je propast! To su nam jedine koke!
A moja majka?
Ono piće...
Mama vam je baš živnula od njega. -Šta se dogodilo?
Ustala je iz kreveta, sagla se da uzme papuče
i raznela vrata od plakara.
Brzo, koke!
Šta je bilo? -Ne bacaj ovaj kukuruz tako jako.
Otišao je. -Kuda? -U koke.
Molim? Gde su koke?
Tamo gde uvek odlaze da nose jaja, iza živice.
To je bilo sam pet njih. Gde je šesta?
Petao ju je uterao u kokošinjac.
Kakav prasak!
Gledate u živu legendu.
Karsterse, stara cura je cvrcnuta, zar ne?
Nadajmo se da joj neće dati još nešto.
Sa supom od luka i tim pićem
opasnija je od flaka nad Berlinom.
Jesi li dobro?
Vidiš da nastupam. Umukni. A sada svi zajedno, molim.
Gospode, Karsterse, ovo je užasan rat.
Umuknite, obe! Umuknite!
Rene, slušaj je. Po prvi put je srećna.
Znaš li da sam talenat nasledila od nje?
Loš prenos.
Moram da podignem krevet i uzmem radio
da bih razgovarao s Londonom. Umukni, šišmišu matori!
Dižite krevet.
Mislim da hoće radio-stanicu!
'Alo 'alo, ovde Noćni Soko. Čujete li me? Prijem.
Naravno da te čujem.
Ne ti. Umukni!
'Alo, Noćni Sokole, 'alo, Noćni Sokole.
Ovde London. Slušaj pažljivo, ovo ću reći samo jednom.
Nosite ovo za sto broj 3.
A, evo nevolje. Oto Flik iz Gestapoa.
Gestapo? -Pobogu, ponašajte se prirodno!
Ponašam se prirodno. Uvek sam ovakav s Gestapom.
Dobro došli, her Flik. Da vam nađem sto?
Znam gde hoću da sednem. -Dabome, her Flik.
Zašto svi prestanu da pričaju kad sam ja u prostoriji?
Za slučaj da vi želite nešto da kažete, her Flik.
Želim. Hajl Hitler! -Hajl Hitler!
Nije se dalo očekivati.
Saznali ste išta o nestaloj slici? -Ne, her Flik.
Nikako da je nanjušimo. -Možda su vas seljani prozreli.
Morate se vratiti u uniforme. -Iz ovih stopa, her Flik.
Koju stopu kasnije.
Čuli ste za dolazak generala Fon Klinkerhofena?
Da, her Flik. -Sutra ćete ga sačekati na stanici.
Razumem, her Flik. -Izvršiće inspekciju odbrane i zgrada.
I bolnice? -Zašto pitate?
Za slučaj da nam se nešto dogodi.
Ne bismo voleli da ga ne vidimo.
Surov je.
Na najmanji znak neefikasnosti dobićete prekomandu.
Na ruski front. -Ako vam se posreći.
Ja ću otići da uredim kancelariju.
Ne. Ti ćeš se za jedan sat javiti u moju sobu.
Razumem, her Flik. Smem li pitati zašto?
Možda mi nisi sve razotkrila.
Kako bih mogla išta sakriti od tih strogih,
prodornih očiju? -Videćemo. Hajl Hitler!
Hajl Hitler. -I nemoj da kasniš. -Neću, her Flik.
A ako poranim? -Nemoj ni da poraniš. Budi tačna.
Hajl Hitler! -Hajl Hitler!
Gospodine Lekler, počistite taj svinjac.
Imam dobre vesti, pukovniče. -Uniforme?
Na putu su. A sliku šaljemo u London na kopiranje.
Zar ih neće baciti padobranom? -Ne, ne.
Večeras će se avion spustiti negde u Francuskoj.
Šta će nam negde u Francuskoj? Treba nam ovde.
"Negde u Francuskoj" je ovde, ali ako vam kažem previše,
streljaće me Pokret otpora. -Čekaćemo avion s vama.
Ne! Dragi pukovniče, to se ne bi svidelo Pokretu otpora.
A kako bi se tebi svidelo da ti kafe dignu u vazduh,
a tebe i tvoju ženu stave uza zid i streljaju?
Ne biste vi to uradili. -Ja ne bih, ali her Flik bi.
Možda ćemo i mi biti s vama. -Videću šta se da učiniti.
Izvinite, pukovniče. -Nećete valjda opet da pevate?
Imam poruku za Renea.
Došao je čovek da očita gasomer.
Edit, mi nemamo gasomer jer nemamo gas.
Prestani da mi traćiš vreme, ženska glavo,
lepo kaži šta si htela.
Došla je Mišel iz Pokreta otpora.
Konačno dokaz! Od početka znam da pomažeš Pokretu otpora.
Uhapsićemo tu devojku, naterati je da govori
i bićemo heroji. -S ordenjem!
Ali bez uniformi na koje biste ih zakačili.
Pukovniče, samo ta devojka zna gde će avion sleteti.
Shvatam. Dovde nam je došlo.
Znači, meni preko glave.
Dođi!
Sve je čisto, Rene. -Šta ti je? Plašiš se?
Naravno da se plašim. Selo je puno skrivenih opasnosti,
upravo sam ugazio u jednu. Daj signal ostalima.
Zar ne možeš da hukneš ili nešto nalik tome?
Samo taj signal znam. -Gde si naučila tako da zviždiš?
Kad je radila u Parizu. Morala je nekako da privuče pažnju.
Rene, nisi nam rekao da ćemo pomagati
dvojici britanskih oficira da pobegnu. -Ne smemo to.
Otići će avionom koji donosi vaše uniforme,
onda ćemo svi živeti u sreći. -Ferfakse, šta se događa?
Pojma nemam, ali sve je bolje od onog prokletog plakara.
Ne mičite se!
Mišel, zašto nosiš naočare za sunce?
Da me ovi Nemci ne bi prepoznali idući put.
Slušaj pažljivo, imamo problem. Niz drum je most.
Na mostu je nemački stražar. -Molim?
Preostaje nam samo jedno. -Da idemo kući?
Ne. Nemački oficiri moraju narediti stražaru da nas pusti.
Ali obučeni smo kao prodavci luka. -Morate ga ubediti.
Inače nećete dobiti uniforme.
Hans, pridrži mi glavice.
Stoj ili pucam!
Ja sam pukovnik Fon Strom, komandant grada.
Stani mirno kad ti se obraćam!
Zašto ste obučeni kao smrdljivi seljanin? -Gledaj svoja posla.
Gde su vam dokumenta?
Ubila ga je. -Ne, samo je u nesvesti.
Rene, mi smo nemački oficiri.
Ne možemo učestvovati u obaranju sopstvenih trupa.
Ali pukovniče, to je onaj koji vas je udario kundakom.
Jeste.
Razbojnik jedan!
To je taj avion. Spustiće se na susedno polje. Ovuda.
Evo ga. Daću signal.
Jeste li dale signal? -Stiže. Budite u pripravnosti!
Hajde, ne gubimo vreme.
Jesam li na pravom mestu?
Englez! Bogu hvala!
Gde su uniforme? -Pitaću ga.
Jesi li doneo uniforme, staro momče?
Nešto još bolje od toga. Doveo sam krojača.
Dobro veče svima. Ja sam Klajn iz "Solomona i Klajna".
Ovde su naručena odela.
Možda bi pukovnik prvi probao bluzu?
Karsterse, ovo zmajče ima samo dva mesta.
Verujem da će krojač ostati, a mi ćemo jedan drugome u krilo.
Ja ću gore.
O, Bogo, gospodin se malo podgojio, zar ne?
Gde nosite futrolu, s leve ili s desne strane?
Ramena su veoma široka. -Jesu. Strašno su široka.
Ne brinite, vratiću ih.
Trebalo je da ćutite.
Šta to radite, za ime sveta? -Bez brige. Ovo je samo proba.
Kada gospodin može iduće nedelje?
Mi ćemo da se vratimo, a vi ostanite da popravite odela.
Jeste li ludi? Ovo je nedelja Askota, pune ruke posla!
Idemo, momci. -Brzo, daj mu sliku.
Ne zaboravite, treba nam kopija ovoga.
Kontakt!
Čini mi se da ćemo pred generala Fon Klinkerhofena
morati u pižamama.